22 ጥቅምቲ 2020 ምንጪ ስእሊ, Getty Images መግለጺ ስእሊ, ቻይለ ዝርግሐ ለበዳ ኮሮናቫይረስ ክትቆጻጸሮ ክኢላ እያ ፕሬዝደንታዊ መረጻታት ኣመሪካ፡ ንምምሕዳር ኮሚኒስት ቻይና ወትሩ ምንጪ ዝተሓዋወሰ ስምዒት ቀጨውጨውታ ውዲትን ምስኮኑ'ዮም። ኣመሪካ፡ ኣብ ዓለም ወሳኒ ናይ ዴሞክራሲ ልምዲ ከም ዘለዋ ስለ ዝእመን ከኣ፡ ሰበ ስልጣን ቤጂንግ ንፖለቲካ ሃገሮም ከይጸልዎ ብቐረባ ይከታተሉዎ። ቻይና ብመንጽር ዴሞክራሲ ክትርአ ከላ፡ 1.4 ሚሊዮን ህዝባ ናይ ባዕሉ ፖለቲካዊ መጻኢ ንክውስን ዝሃበቶ ዕድል ኣብዚ እቶ ዝብሃል ኣይኮነን። ካልእ ይትረፍ ብውሑድ ኣብ ቻይና ሽፋን ሚዲያ ጥቡቕ ክትትል ዝግበረሉ እዩ። ኣብዚ ሕጂ እዋን፡ መረጻ ኣመሪካ ዋላ'ውን ብለበዳ ኮሮናቫይረስ፣ ቁጠባዊ ምንቁልቋልን ዓᎁቕ ፖለቲካዊ ፍልልይን ተኸቢቡ ዝካየድ እንተኾነ፡ ቻይና ገለ ተስፋ እትገብረሉ ነገር ከም ዘሎ ትኣምን። እዚ፡ ነቲ ኣብ ሃገራ ዘሎ ምልካዊ ስርዓት ለውጢ ንከምጽእ ዘይኮነ ዴሞክራሲ ሃገራት ምዕራብ ናይ ቅቡልነት ቅልውላው ከጋጥሞ'ዩ ብዝብል እዩ። ኣብዚ ዓመት፡ እታ ኣብ ዓለም ናጻን ሃብታም ቁጠባን ተባሂላ እትስመ፡ ብውሑድ ለበዳ ኮሮናቫይረስ ኣብ ምቁጽጻር ግሉጽነትን ተሓታትነትን ብምጉዳሉ ተሰማዕነታ ኹልፍ ክብል ተራእዩ። ብኣንጻሩ ቻይና ዋላ'ኳ ነቲ ዝጸንሐ ድኽመታ ከየቃልዖ ተሰጊኡ እንተነበረ፡ ብስጉምቲ ሓይሊ ዝፍለጥ ባህሪ ምሕደርኣ ሰባት ብብዝሒ ክውሸቡን ክምርመርሩን ስለያ ዝተሓወሶ ክትትል ብምግባር ውጽኢት ኣምጺኡላ'ዩ። ኣብዚ ሕጂ እዋን፡ ኩሎም ፋብሪካታት፣ ድንኳናት፣ ሬስቶራንታት፣ ኣብያተ ትምህርትን ላዕለዎት ትካላት ትምህርትን ከምኡ'ውን ኣገልግሎት ናይ ህዝቢ መጓዓዝያ ተኸፊቶም ስርሖም ጀሚሮም'ዮም። ቑጠብኣ'ውን ኣብዚ ዓመት ኣብ ክንዲ ምንቁልቋል ዕብየት ከም ዘርኢ ተተንቢዩ ኣሎ። ኣብታ ሃገር ዋላ'ውን ሓያል ምመያን ኣብ ዝተፈላለዩ ደረጃታት ንዝውሃብ ድምጺ ምዕፋን እንተሃለወ፡ እቲ ዘለዋ ለውጢ ግን ዝክሓድ ኣይኮነን። ትራምፕ ኣብ ቻይና ሕሳብ ባንኪ ከምዘለዎ ተቓሊዑ ቻይና፡ ሕነ ንምፍዳይ ኣብ ልዕሊ 2 ኣባላት ሰኔት ኣመሪካ ማዕቀብ ኣንቢራ ኣመሪካ ንቻይና ‘ምርምር ኮሮናቫይረስ ክትሰርቀኒ ፈቲና’ ክትብል ከሲሳታ ሓደ መሰረታዊ ነገር እዚ እዋን ድማ፡ ናይ ቻይና ፖለቲካዊ ክብርታት ለውጢ ከርእዩ'ዮም ዝብል ዘይኮነ ልዕልነታ ናብ ብራኸ ክመጽእ ድልየት ዘለዋ ምዃኑ'ዩ። "ለበዳ ኮሮናቫይረስ ኣብ ምክልኻል ዘመዝገበቶ ስትራቴጂካዊ ዓወት፡ ግሩም ኣመራርሓ ኮሚኒስት ሰልፊ ቻይና ውጽኢታዊ ምዃኑ ኣርእዩ'ዩ" ክብል ፕሬዝደንት ዢ ጂንፒንግ ተዛሪቡ ነይሩ። ንሰራሕተኛታት ጥዕና እታ ሃገር'ውን "ጀጋኑ" ኢሉ ንኢዱዎም። እዚ መልእኽቲ እቲ ፕሬዝደንት፡ ኣብ ኣመሪካ ዝስዕብ ዘሎ ቅልውላው ጥዕና፣ ዝተላዕሉ ተቓውሞታት፣ ዝርገትን ዘይምስምማዕን ጎስጓሳት መረጻ ምስ ዘርእዩ ዜናታት ብምውድዳር ኣብ ነፍሲ ወከፍ እወጃ ሰዓት ዜና ሃገራዊ ቴሌቪዥን ብተደጋጋሚ ይቐርብ ነይሩ። ኣብ መረጻ ኣመሪካ መን ይዕወት ብዘየገድስ፡ ብወገን ቻይና ግን ሕምብርቲ ፖለቲካ ኣመሪካ እንትሓምም፡ እታ ሃገር ኣብ መድረኽ ዓለም እተርእዮ ሓይሊ ክግደብን፣ ክብራ ክንኪን'ዩ ዝብል ጽሑፍቶ ይንበበላ ኣሎ። መግለጺ ስእሊ, እዚ ምርኢት፡ ለበዳ ኮሮናቫይረስ ካብ ዝርአ ንነጀው ኣብ ዓለም ዝተኻየደ ፈላማይ ምርኢት ኢንዳስትሪ መካይን'ዩ እዚ ኣብ ላዕሊ እትርእዩዎ ዘለኹም ምርኢት ኢንዳስትሪ መኪና ቻይና፡ ሙሉእ ንሙሉእ ብኤሌክትሪክ ዝሰርሕ ሆንግኪ SUV - ኮይኑ 550 ሽሕ የን (80 ሽሕ ዶላር) እዩ ዝሽየጥ። ቅዲ ሊሞዚን ሶቭየት ዝኽተል ኩባኒያ ሆንግኪ ዘፍረዮ ስርሓት'ዩ። ኣብዚ ቁጠባዊ ምትሕብባር ዘድልዮ ክፍለ ዘመን፡ ቻይና ኣብ ክንዲ ብምኽንያት እቲ ምስ ኣመሪካ ዘለዋ ወጥሪ ዘበገሶ ከጋጥማ ዝኽእል ክልሰ ሓሳባዊ ጎነጽ፡ ኣብ ልዕሊ እትኽተሎ ስርዓት ዘለዋ እምነት ዚያዳ ይምዕብል ኣሎ። ዜጋታታ'ውን ድሮ፡ "ሃገርና ንእተፍርዮ ዕላመት ክንሕግዝ ይግባእ" ክብሉ ጀሚሮም። ፕሬዝደንት ኣመሪካ ዝነበረ ሪቻርድ ኒክሰን ብ1972 ዓ.ም ናብ ቤጂንግ ኣብ ዝነበሮ ምብጻሕ፡ ዋሕዚ መካይን ኣብ ዘይነበሮም ጎደናታት እታ ከተማ ብናይ ቀደም መኪና ሆንግኪ ተዛዊሩ'ዩ። እዚ፡ ንልዕሊ 40 ዓመታት ዝስጉም ክልትኣዊ ዝምድንአን ዝጸድቀሉ ካቲም ዝኣሰራሉ ምብጻሕ ኮይኑ። ኣብቲ ሽዑ እዋን ድማ፡ እቲ ፕሬዝደንት ናብ ቻይና ዝገበሮ ጉዕዞ ኣዝዩ መዘራረቢ ኮይኑ ነይሩ። ድሕሪኡ ዳርጋ ኩሎም መራሕቲ ኣመሪካ ክብሃል ይከኣል፡ ምስ ቻይና ዝግበር ዝምድና ንቻይናን ዓለምለኻዊ ኮርፖሬሽናትን ጥራሕ ዘይኮነ ንኣመሪካን ንመላእ ዓለምን ዝጠቅም'ዩ ዝብል ርድኢት ክሕዙ ገይሩ'ዩ። እዚ፡ ቻይና ናብ ውሽጢ ዓለምለኻዊ ሊበራላዊ ስርዓት ክትኣቱን ፖለቲካዊ ምምሕያሽ ክትቅበልን ምትብባዕ ዝፈጥረላ ክኸውን'ውን ተስፋ ተገይርሉ ነይሩ። 'ትራምፕ ኣብ ልዕሊ ናይ ቻይና 'ቲክቶክ' ኣብ ቀረባ መዓልቲ ስጉምቲ ክወስድ እዩ' ንሕሙማት ኮሮናቫይረስ ክሕክም ዝቐነየ ዶክተር በቲ ቫይረስ ሞይቱ ጆ ባይደን ፕረዚደንት ኣመሪካ ምስ ኮነ ዝልወጡ ሸሞንተ ጉዳያት ንቻይና ግን ዝከኣል ኣይኮነን፤ ከቢዱዋ። ስለ ዝኾነ ድማ፡ ኣብ ዓለም ጸብለል ኢለ ክርኣይ ዝኽእል ብናይ ባዕለይ መገዲ'ዩ ኢላ ሓንጊዳ። ኣብ እዋን መረጻ ኣመሪካ 2016 ድማ፡ ኣብ ዓለም ካልአይቲ ወናኒት እቲ ዝዓበየ ቁጠባን ዓባይ ለኣኺት ምህርታትን ኮይና። እንተኾነ፡ ካብ ካልኣይ ኲናት ዓለም ጀሚሩ ኣብ ታሪኽ ደቂ ሰባት እታ ዝለዓለ መቊሕ ሓደ ዓሌትን ዓብዪ ስርቂ ኢንዳስትራሊያዊ ሚስጢራትን እትንቀፍ ሃገር እያ። ኣመሪካ ምስ ቻይና ዝነበራ እናዓበየ ዝመጽአ ርክብ ዝተበተኸሉን ካቲም ምሕዝነተን ዝተደርበየሉን ዓመት ድማ፡ ኣብ ግዜ እቲ ንመረጻ 2016 ዝግበር ዝነበረ ጎስጓስ እዩ። ምንጪ ስእሊ, Getty Images መግለጺ ስእሊ, ፕሬዝደንት ኣመሪካ ዝነበረ ሪቻርድ ኒክሰን ብ1972 ናብ ቻይና ዝገበሮ ጉዕዞ ኣዝዩ መዘራረቢ ኮይኑ ነይሩ ፕሬዝደንት ዶናልድ ትራምፕ ኣብቲ መረጻ ተዓዊቱ ናይ መጀመርታ ስርሑ ምስ ጀመረ፡ ቻይና ኣብ ልዕሊ ናጻ ንግዲ ኣመሪካ ጠላዕ እናተጻወተት ብቑጠባ ክትዕብልል ከም እትደሊ ከሲሱ። ንዕድላት ስራሕ ዝምልከት'ውን፡ ኣመሪካውያን ሰራሕተኛታት ካብቲ ዝነበሮም'ውን ከፊኡዎም ኢሉ። ፕሬዝደንት ትራምፕ ድሕሪ'ቲ ምስ ቻይና ዝኣተዎ ኲናት ንግዲ፡ ሕነ ክፈዲ'የ ብምባል 362 ቢሊየን ዶላር ዝዋግኦም ፍርያት ብመቕጻዕቲ ቐረጽ ከም ዝፋርዶም ተሓንዩ። ኣብዚ ዓመት ድማ፡ ምምሕዳር ትራምፕ ተወሳኺ እቲ ክፈጥረላ ዝደሊ ቑጠባዊ ጸቕጢ ብምኽንያት ግህሰት ሰብኣዊ መሰላት ፖለቲካዊ እገዳ ክገብረላ ወሲኑ። ንሓደ ኣብ ምርኢት መኪና ቻይና SUV ንዝረኸብናዮ ሓደ ዜጋ፡ ኣብ መረጻ ኣመሪካ መን ክዕወት ትደሊ?
